הוועדה המיוחדת לפניות הציבור, כנסת 19, פרוטוקול מספר 54, 2014-03-04 12:00

עדי קול: הנושא של הדיון הוא נושא ההטרדות הטלפוניות מעמותות ולא מגורמים מסחריים.

עדי קול: יש גם תלונות על פניות שהתחילו להתקיף את אזרחי ישראל.

עדי קול: כמו שתוקפים את אזרחי ישראל, אזרחי ישראל תוקפים את הועדה לפניות הציבור.

עדי קול: קיבלנו עשרות פניות מאזרחים שבשבועות האחרונים מתעוררים בלילה, מתעוררים בבוקר, קופצים אחר הצהריים לשיחות ממספרים, חלקם מישראל וחלקם לא מישראל, חלקם מ- 0722 ומהמון המון ספרות אחר כך.

עדי קול: פניות שמתחילות בדרך כלל בקריאה "צדיק יהודי שלום".

עדי קול: קראתי כותרת ב"MAKO" שדיברה על רב שקר כלשהוא.

עדי קול: אנחנו מקבלים מרבנים, מישיבות, מקבר רחל, מחסדי ברסלב, כולם שיחות שמטרתן למכור לנו דברים שאינם מסחריים, כמו סגולה לאריכות ימים.

עדי קול: דיברתי כבר בעבר שיש לי בעיית פוריות, אני מקבלת שיחות כאלה אחת לשבוע עם הצעה לתרומה סמלית במחיר של 84 שקלים.

עדי קול: 84 שקלים מייצג 84 מצוות או משהו כזה ואם אני אתרום את ה- 84 שקלים האלה מבטיחים לי בן זכר, זה באמת שאיפה של כל אם יהודיה.

עדי קול: אני באמת חושבת שאנחנו צריכים לראות איך אנחנו מתמודדים עם התופעה הזאת.

עדי קול: יש לנו היום כמה פונים, בתור התחלה רצינו להשמיע לכם את החוויה, למי שלא זכה לשמוע את זה עד עכשיו.

עדי קול: (השמעת הקלטה) "יהודים יקרים, הישיבה של עטרת ראשנו הרב עובדיה יוסף זצ"ל, ישיבת המקובלים שעל קברו של מר"ן.

עדי קול: הולך ונכתב ספר תורה קדוש של מר"ן שיוכנס ברוב פאר והדר בישיבת המקובלים שעל ציונו הקדוש.

עדי קול: יש לכם עכשיו ברגע זה הזדמנות נדירה לעשות עבור התורה ועבור מר"ן בשמיים ולקחת חלק בכתיבת ספר התורה לעילוי נשמתו הטהורה - - - "

עדי קול: תודה.

עדי קול: אני מניחה שהבנתם את ההזדמנות הנדירה הזאת לקחת חלק בכתיבת ספר התורה ולתרום לישיבה.

עדי קול: זה הפך עניין שבשגרה וגם הפך להיות לא רק לטלפונים סלולריים.

עדי קול: אנחנו מקבלים כאלה פניות למשרד.

עדי קול: כשיצאנו לדיון הייתה שיחה כזאת במשרד של הוועדה לפניות הציבור.

עדי קול: זה הפך להיות באמת תופעה בלתי נסבלת.

עדי קול: אנחנו רוצים לראות איך אנחנו מתמודדים איתה.

עדי קול: אחת מהפונות נמצאת איתנו היום ורוצה לספר על חווית הטלפונים שלה.

עדי קול: בבקשה.

<זיו קם: שלום לכולם.

<זיו קם: אני סטודנטית בתל אביב.

<זיו קם: בעצם כל העניין הפניות של הטלפונים, הוא כבר המון המון זמן.

<זיו קם: באמת זה מתחזק לאט לאט, זה בשעות לא שעות, שש בבוקר, עשר בבוקר, שתיים עשרה בלילה, אחד בלילה, שלוש בלילה.

<זיו קם: כמו שחברת הכנסת אמרה, לפעמים זה גם שיחות מחו"ל.

<זיו קם: לי יש אחות בארה"ב כך שמבחינתי בכל שיעור שיש לי טלפון משיחה שאני לא מזהה, אני ישר יוצאת ומקבלת צדיק, "יהודיה טובה".

<זיו קם: זה משגע, זה הורס את אורח החיים, אנחנו עובדים, אנחנו לומדים, זה פשוט עובר את כל גבול הטעם הטוב.

עדי קול: תודה.

עדי קול: אני מניחה שאני לא צריכה להקריא לכם עוד פניות.

עדי קול: בנוסף לפניות האלה קיבלנו גם פניה שבעניי מטרידה יותר, הייתה כאן הכתובת, פנייה על חברות שבאמת מציעות מאגרי מספרי טלפונים.

עדי קול: הטלפונים שלנו לא אמורים להיות חשופים, לא מפורסמים ויש חברות כשמשלמים להן כסף ובטח תמורת כסף לא סמלי אפשר לקבל את רשימת מספרי הטלפון שלנו.

עדי קול: הם כנראה מספקים את מספרי הטלפון לאותם קבר רחל וחבריו.

עדי קול: אשמח לשמוע, אני מניחה שאתה מציג כאן את אחת החברות שקיבלנו עליה פנייה, "דטה רינגס", איך חברת דטה רינגס מקבלת את מספרי הטלפון שלנו?

<נמרוד הגלילי: אני עובד איגוד לשכות המסחר.

<נמרוד הגלילי: באמת נודע לי על הדיון הזה מאחת החברות, בדרך כלל אני עובר על כל הדיונים, קרה ולא שמתי לב.

<נמרוד הגלילי: לוויתי את כל החוק, את כל התיקון, "חוק התקשורת" את כל תיקון מספר 40 שבא ועשה סדר בכל עניין דואר זבל.

<נמרוד הגלילי: בזמנו, בכל התיקון, התיקון אימץ את המודל של ה-on in ולא של on out.

<נמרוד הגלילי: זה אומר - - -

עדי קול: זה אומר שהאחריות היא על הלקוחות ולא על אף אחד.

<נמרוד הגלילי: לא.

<נמרוד הגלילי: לא.

<נמרוד הגלילי: לא.

<נמרוד הגלילי: האחריות היא על החברה לא ליצור קשר עם מי שלא מעוניין.

<נמרוד הגלילי: אנחנו דווקא ניסינו בזמנו להוביל את המודל השני, חשבנו שזה יותר נכון.

<נמרוד הגלילי: הצגנו לקוח שהיה כבר רשום באיזה מאגר, כל פעם בעוד מאגר ועוד מאגר, לכן חשבנו שהרבה יותר נכון להתנהל על פי המודל אמריקאי out ime שיש את אותו מאגרcall me שנכון גם לטלפונים ויכול להיות בטח נכון גם ל- SMS.

<נמרוד הגלילי: לצערנו בזמנו משרד התקשורת וחברי הכנסת אימצו את המודל השני.

<נמרוד הגלילי: אני חושב שהיום בסך הכול "חוק התקשורת" עובד ועובד טוב.

<נמרוד הגלילי: - - -

עדי קול: איך הוא עובד?

<נמרוד הגלילי: גם ב"חוק התקשורת" פטרו את הנושא עמותות ופטרו חברי הכנסת לצורך תעמולות.

עדי קול: כשאתה אומר "פטרו", אני רוצה להסביר למי שלא יודע ולמי שלא מכיר.

עדי קול: "חוק התקשורת" – בזק ושירותים, אני אומרת את זה לפרוטוקול ואמרתי את זה ליועץ המשפטי, העובדה שמשתמשים בשם "בזק" כשהאזרח הפשוט חושב ש"בזק" זה חברה התקשורת ולא שם כולל לכל חברות התקשורות בכלל.

עדי קול: נאמר שם שאסור להעביר מסרים או אסור להתקשר לצורך צרכים מסחריים.

עדי קול: בדברי החוק נאמר שפוטרים עמותות ופוטרים מסרים פוליטיים.

עדי קול: זאת אומרת שעל פי החוק עדיין מותר, למיטב ידעתי, ארצה לשאול את היועץ המשפטי.

עדי קול: כשקוראים את החוק ומנסים להבין את משמעותו, כתוב מצד אחד בדברי ההסבר לחוק שכל שיחה שהמטרה שלה שאנחנו נוציא כסף אמורה להיכלל, אבל החוק אומר משהו אחר.

<פאדיה זידאן: אני ממשרד התקשורת, הלשכה המשפטית.

<פאדיה זידאן: החוק מגדיר.

<פאדיה זידאן: בהגדרה של פרסומת נאמר שזה מסר המופץ באופן מסחרי שמטרתו רכישת מוצר מסחרי או רכישה בדרך אחרת.

<פאדיה זידאן: המילים "באופן מסחרי" וגם בדברי ההסבר וגם בוועדות הכלכלה שהיו לקראת תיקון מספר 40 ל"חוק התקשורת", ועדת הכלכלה, חברי הועדה לא רצו באופן מופרש להכליל - - -

עדי קול: הפוליטיקאים לא יצאו לא לאפשר לפוליטיקאים להתקשר.

<פאדיה זידאן: זו שאלה אחרת של חופש ביטוי ואיזונים שונים.

<פאדיה זידאן: אני מתייחסת להוראות החוק הקיימות היום.

<פאדיה זידאן: שוב, החוק קבע - - -

עדי קול: על פי החוק בעינייך מותר לעמותות לעשות את השיחות האלה?

<פאדיה זידאן: לעמותה מותר והיא לא חורגת מתכולת החוק, כלומר תלוי במסר שהיא מעבירה.

עדי קול: מסר של תרומות?

<פאדיה זידאן: תרומה בלבד בחוק היום אינה נכנסת בהגדרת פרסומת.

<פאדיה זידאן: אבל אם בפרסומת מציעים ברכה כל שהיא או שירות אחר, זה יכול להיות כשר - - -

עדי קול: אני דיברתי על סגולה לאריכות ימים, פוריות ובן זכר, זה נחשב?

<פאדיה זידאן: יכול להיות שכן.

<פאדיה זידאן: שוב, החוק קבע כאן מסגרת נורמטיבית מסוימת.

<פאדיה זידאן: אני יכולה להתייחס ולהגיד מה אני חושבת מה יכול להיחשב - - -

עדי קול: איך בית המשפט מתייחס לזה?

<פאדיה זידאן: לפי הידוע לי זה לא הוחלט.

עדי קול: אני יודעת על מקרה אחד שתבעו את "ברסלב" וקיבלו פיצוי של 2,000 ומשהו שקלים.

עדי קול: נכון?

<דורי צ'יקו: אני לא מכיר, אכן בבית המשפט פירשו את זה לכיוון של - - -

<פאדיה זידאן: זה פרשנות של בית משפט, ככל שדבר הפרסומת כולל רק בקשה לתרומה בלי שום שירות.

עדי קול: זה עניין לפרשנות.

עדי קול: אני מבינה שאת צריכה ללכת וגם הודענו לך ברגע האחרון.

עדי קול: אני לא יודעת אם הגיעו אליכם תלונות לגבי הנושא הספציפי הזה של עמותות.

<דפנה גלוק: זה לא משהו שידוע לי לומר היום מבחינת תלונות.

<דפנה גלוק: אני גם חושבת שיש רשות ייחודית שאולי תוכל להסביר, הרשות למשפט וטכנולוגיה.

<דפנה גלוק: אני חושבת שמבחינת העיקר צריך לחדד.

<דפנה גלוק: אני לא מהרשות למשפט וטכנולוגיה.

<דפנה גלוק: הרשות למשפט וטכנולוגיה לא מתעסקת ב"חוק התקשורת".

<דפנה גלוק: ב"חוק הגנת הפרטיות" יש לגבי מידע אישי ואחזקת מאגרי מידע, בזה היא בוודאי מתעסקת.

<דפנה גלוק: ככל שמדובר בפנייה על פי פילוחים, להבדיל מפנייה כוללת.

<דפנה גלוק: למשל אנחנו יודעים להגיד שאם לא רק אנשים ייעודיים מקבלים את הפנייה "צדיק", ככל הנראה לא נעשה כאן פילוח ואז באמת - - -

עדי קול: הבנתי אותך.

עדי קול: היום מבחינת המצב החוקי אתם מצפים ממני, ממי שקיבלה את השיחות האלה כדי להתמודד עם זה, ללכת להגיש תלונה במשטרה.

<פאדיה זידאן: החוק שקבענו במתכונתו היום נותן כמה סנקציות בגין הפרת החוק.

<פאדיה זידאן: אם העבירה נחשבת עבירה פלילית שדינה קנס, יש גם אכיפה אזרחית שאנחנו חושבים שזה - - -

עדי קול: בכל מקרה האזרחים.

עדי קול: השאלה שלי ואשמח לדעת מי יוכל לענות לי.

עדי קול: יש כאן אזרחים, אנחנו רגילים להרים את הטלפון ולנתק כי כבר התרגלו, אבל כשזה כבר הופך להיות מטרד קבוע זו בעיה מאוד קשה.

עדי קול: השאלה המשמעותית שלי, למה אנחנו לא מטילים את זה על, סליחה מכל ספקי התקשורת, נכון שהם הצינור אבל הם בסופו של דבר האנשים מהם קנינו את המכשיר הזה, למה הם לא יכולים למנוע מאיתנו מלקבל שיחות כאלה?

<שרון פליישר בן-יהודה: באופן עקרוני חברת תקשורת לא יודעת איזה תוכן מעובר בשיחה.

<שרון פליישר בן-יהודה: אנחנו לא יודעים אם זו שיחה רגילה או שיחת פרסומת, שיחה מוקלטת.

<שרון פליישר בן-יהודה: אנחנו יודעים שנוצרה שיחה ואין לנו מושג לגבי תוכן השיחה.

<שרון פליישר בן-יהודה: לכן האחריות הוטלה על מי שבצע את הפעילות הזאת.

<שרון פליישר בן-יהודה: הפתרון הפשוט הוא לתקן את החקיקה שבזמנו החריגה גופים מסוימים.

<שרון פליישר בן-יהודה: היה מאוד ברור והיה מאוד על השולחן עניין של החרגה לדוגמה פעילות בתקופת בחירות של ראשי רשויות, של הבחירות הכלליות - - -

עדי קול: חבר הכנסת מיקי רוזנטל ואני הגשנו הצעת חוק הבוקר, הצעת חוק שמבקשת להכניס את הנושא של תרומות.

עדי קול: זו הצעת חוק פרטית להכניס את התיקון הזה לחוק.

עדי קול: פנו אלי מיד וגם קיבלתי בפייסובק ששואלים אותי 'כשאנחנו רוצים לגייס כסף לכליה או ללב' המשפחה רוצה לעשות את זה 'איך אנחנו מאפשרים להם לעשות את זה בשימוש זה?

<שרון פליישר בן-יהודה: כרגע ההחרגה בחוק, החוק מדבר על שיחות מוקלטות.

<שרון פליישר בן-יהודה: אני חושבת שאם רוצים לעשות התרמה למשהו ספציפי זה נעשה בדרך כלל לא באמצעות שיחות מוקלטות, אלא מתקשרים ישירות, מתקשר אליך נציג ומבקש ממך תרומה - - -

<נמרוד הגלילי: יש הפרדה בין ההודעות המוקלטות לבין - - - -

עדי קול: לא לדבר ביחד, כך אף אחד לא שומע.

עדי קול: אני רוצה לשמוע עמדה משפטית.

עדי קול: החוק חל רק על שיחות מוקלטות?

<פאדיה זידאן: החוק חל רק על שיחות מוקלטות כי היה הבדל בעניין חופש העיסוק לבין הגנת הפרטיות.

<פאדיה זידאן: יש אנשים שעוסקים בעבודה הזאת, כל זמן שזה על מאויש שהוא ולא בלחיצת כפתור - - -

עדי קול: טלמרקטינג על ידי אדם.

<פאדיה זידאן: המחשבה הייתה חופש העיסוק של - - -

עדי קול: אז שאר הפניות שקיבלתי, אני חייבת להקריא לכם משהו שמישהי כתבה לי:

<פאדיה זידאן: גם העלות של השיחות האלה והקלות בהפצתם.

עדי קול: מישהי כתבה לי: "צפתי אתמול בהופעתך בתכנית של "לונדון וקירשנבאום" והבנתי שאת יושבת ראש השדולה למשוללי חופש" שהם עצירים אסירים וכאלה, "אני גם רואה את עצמי כמשוללת חופש.

עדי קול: החופש ליהנות מהשקט והשלווה בביתי.

עדי קול: השכם והערב מצלצל הטלפון בבתינו ועל הקו מטרידים שונים.

עדי קול: תיאטרון הבימה, חברת השקעות, רבנים שונים ומשונים שכולם מציעים לעלות על קברות צדיקים, תרומות שונות, סקר על דיאטה, טיפול בבעיית קשב וריכוז.

עדי קול: אנחנו זוג קשישים מוגבלי תנועה ולפעמים עלינו למהר ולהגיע לטלפון שמא נחמיץ שיחה חשובה וגם בצהריים מפריעים לנו".

עדי קול: כרגע לכל הסל הזה אין מענה.

<פאדיה זידאן: אציין שכרגע יש ארבעה אמצעים של שיגור פרסומת האסורים על פי החוק ללא הסכמה מפורשת בכתב.

<פאדיה זידאן: או באמצעות פקסימליה, או באמצעות העברת מסר קצר, או באמצעות דואר אלקטרוני, או באמצעות הודעות מוקלטות.

<פאדיה זידאן: שוב זה מהאיזון של חופש העיסוק.

עדי קול: כל שיחה שהיא שיחה כשמישהו מדבר מותרת.

<פאדיה זידאן: החוק הזה לא חל עליה.

עדי קול: כן, אבל היא יכולה להיות 15 פעם.

<פאדיה זידאן: סעיף 30 א'.

<דפנה גלוק: בגלל שכולנו חווים את זה וכולם יודעים לדבר על זה, אבל יש הבדל בין כמות השיחות המוקלטות וגם יותר קל להעביר את השיחות האלה.

עדי קול: זה היה האיזון שדובר עליו כשחוקקו את החוק?

<נמרוד הגלילי: חשוב להבין שהחברות האלה לא ירצו להטריד סתם, צריך למקד אותן.

<נמרוד הגלילי: הן כן מביאות פילוחים מסוימים.

<איתי עצמון: אני ארצה רק להוסיף לדבריה של נציגת "בזק".

<איתי עצמון: אני גם מעלה כשאלה אם ראוי לתת לחברות תקשורת לסנן תכנים או שיחות שמועברות ללקוחות?

<איתי עצמון: אני לא בהכרח חושב שזה ראוי.

<פאדיה זידאן: יש כאן גם שאלה של הסכמה.

<פאדיה זידאן: אי אפשר לדעת אם התקבלה הסכמה או לא התקבלה הסכמה.

<איתי עצמון: זה מעלה שאלה רוחבית שהיא שאלה קשה.

עדי קול: לכן השאלה שלי היא אם יש לך את הנתונים האלה?

עדי קול: עד כמה האזרח פונה.

עדי קול: כולנו מתוסכלים מזה, אבל לקום ולגשת למשטרה להגיש תלונה או תביעה זה נדיר.

עדי קול: אתם מכירים בכלל תופעה שאנשים מגישים תלונה?

<רחל גרייבין: ברור שזה קיים באופן מסוים, זו תופעה מוכרת.

<רחל גרייבין: אשמח בעקבות הועדה, לכן גם היה חשוב לי לשמוע במה היא מתמקדת ובאילו תכנים ספציפית התקבלו התלונות כדי לבדוק את הדברים.

<מיטל בשארי: מנהלת תחום טלקומוניקציה במועצה הישראלית לצרכנות.

<מיטל בשארי: במועצה הישראלית לצרכנות מתקבלות המון תלונות בנושא הזה.

<מיטל בשארי: צרכנים מלינים על כך שהם מוטרדים משיחות טלפון שהחוק אינו מכליל אותן.

<מיטל בשארי: לצערי הרב, החוק הזה באמת בא להגן על הצרכן, אבל יש בו פרצה.

<מיטל בשארי: הפרצה היא לא רק לגבי תרומות, היא גם לגבי מסרים פוליטיים, גם איגוד לשכת עורכי הדין שרוצה לפני הבחירות, גם כל גוף אחר כמו עירייה או פוליטיקאים.

<מיטל בשארי: הצרכנים מוטרדים.

<מיטל בשארי: - - -

עדי קול: פוליטיקאים אף פעם לא מטרידים.

עדי קול: מפוליטיקאים תמיד זו שיחה מאוד חשובה ומתעניינת.

עדי קול: היא לטובת הציבור.

<מיטל בשארי: התרומות – התרומות באות בפיקים, לפני החגים יש תרומות לצרכי אוכל, חסד ודברים כאלה.

<מיטל בשארי: לקראת ראש השנה הן לצורך קברי צדיקים ואחרים, אבל גם הועד למען החייל או האגודה למלחמה בסרטן, עליהם בדרך כלל אנשים לא מתלוננים.

<מיטל בשארי: לחסום את כל השירותים האלה צריך לדעת שבאיזה אופן הציבור עצמו לא יפגע.

<מיטל בשארי: לאחרונה היה שימוע של משרד התקשורת לגבי שירותי פרי-יו, במסגרת השימוע הזה הורחב טופס הגישה לשירותים ושם החברות יצטרכו להחתים את הצרכנים על אפשרות חסימה של מתן תרומה באמצעות מסרון באופן חד-פעמי.

<מיטל בשארי: צרכן שיחתום על זה, החברה תחסום אותו לשירותי תרומה באמצעות מסרון.

<מיטל בשארי: סביר להניח שהחברות האלה יכולות לדעת מהם מספרי הטלפון, בניגוד למה שחברתי שרון אמרה כאן, ולכן אפשר לבקש מהרגולטור שיעשה את זה גם לגבי שיחות נכנסות ולא רק לגבי מסרונים שיוצאים.

<מיטל בשארי: אולי כאן המקום של הוועדה לקרוא לרגולטור לטפל בנושא הזה.

<מיטל בשארי: יש לי כאן את השירותים - - -

עדי קול: את יכולה לספר לנו על הטופס הזה?

<פאדיה זידאן: שוב, אני חושבת שיש כאן עניין של האם התקבלה הסכמה או לא.

<פאדיה זידאן: זה מאוד חשוב לדעת אם התקבלה הסכמתו של הצרכן לקבל את דברי הפרסומת האלה.

<פאדיה זידאן: שוב, החוק לא חל רק מסרונים או על העברת מסר קצר - - -

עדי קול: אני מוכרחה להבין, אתם אומרים לי שאין מה לעשות, אנחנו נשנה את החוק, אבל עדיין אין מה לעשות?

<פאדיה זידאן: כמובן שיש מה לעשות.

<פאדיה זידאן: המשרד שוקל את האפשרות, בוחנים אם יש צורך לשנות את הוראות החוק.

<פאדיה זידאן: אנחנו כמובן ניקח בחשבון את כל הדברים שעולים בדיון הזה.

<פאדיה זידאן: כמובן שיש מה לעשות ואם יש צורך נשנה את החוק או שנשתמש בסמכותו של השר - - -

עדי קול: מה שמטריד אותי עוד יותר, שוב מטרידים אותי כמה דברים.

עדי קול: אני מבינה שבחוק יש לקונה וצריך לתקן אותה, אנחנו מגישים הצעת חוק, זה דבר אחד ואני שמה את זה בצד.

עדי קול: השאלה היא, הצעת החוק עברה ובסוף אתם משאירים את זה על האזרח הקטן, על הנפגע?

עדי קול: שוב החברה שעושה את אחת הבעיות, אין כאן נציגים של החברות האלה ומן הסתם הזמנו אותם, הן עושות את זה דרך מחו"ל ולכן אין מה לעשות איתם.

<דורי צ'יקו: עדיין השאלה איפה החברות האלה נמצאות.

<דורי צ'יקו: גם אם מפרסמים דרך חו"ל יש גוף מקומי.

<דורי צ'יקו: זאת אומרת שגם מסרון של חברה מסחרית - - -

עדי קול: למה אתם כחברה לא מגישים תלונה?

עדי קול: אתם נותנים שירותים, אתם רוצים לתת שירות טוב, למה אתם לא מגישים תלונות נגד חברות שמספקות את מספרי הטלפון?

עדי קול: אתה לא מקבל פניות?

<דורי צ'יקו: ברור שלקוח - - -

עדי קול: לא לקוח, "סלקום"?

עדי קול: כ"סלקום" התלונות אליכם.

עדי קול: אני בעקרון, מבחינתי זה מי שמספק לי את הטלפון, אני לא חושבת על אף אחד אחר.

עדי קול: כשאלי היא מתקשרת אני מתקשרת אליכם, אליכם לא מגיעות תלונות על זה?

<דורי צ'יקו: אנחנו לא יכולים לפלח ספציפית לגבי תלונות בעניין שיחות מוקלטות, יש תלונות, אני מניח שיש כאלה, אבל באותה מידה יש תלונות שמתקשרים אלי ממוקד אנושי וסתם אנשים שמציקים.

<דורי צ'יקו: ברור שיש תלונות על כל דבר, השאלה האם אני כחברה בסוף יכול לדעת האם מדובר במשהו שכן או לא, אני לא יכול לדעת את זה.

<דורי צ'יקו: אני לא יודע האם השיחה שמגיעה אלי היא שיחה ממקום אוטומטי או מענה אנושי, האם היא שיחה בנושא X או בנושא Y, אלא אם יגידו לי שמותר לי להאזין - - -

עדי קול: אתה לא רואה באופן טכנולוגי האם זה מגיע ממער כת אוטומטית?

<דורי צ'יקו: ממש לא.

<דורי צ'יקו: ממש לא.

עדי קול: איך זה במערכת?

<דורי צ'יקו: שיחה היא מהרגע שנוצרה ויש ניתוק מסוים, זה לא קשור איך היא עוברת.

עדי קול: כשאני אומרת שאין מה לעשות, אין מה לעשות.

<דורי צ'יקו: אם השיחה לא מגיעה מהרשת שלי, יכול להיות שהיא מגיעה מרשת - - -

עדי קול: רגע, סיכום קצר.

עדי קול: אנחנו מתארים תופעה, אלף אמרנו הבעיה היא החוק, השנייה, משרד התקשורת לא יכול, זה לא יכול.

<שרון פליישר בן-יהודה: אני חושבת שיש כאן פתרון מאוזן.

<שרון פליישר בן-יהודה: עובדה שהוא עבד בדברים אחרים.

<שרון פליישר בן-יהודה: החוק כמו שכתוב כרגע הוא בסך הכול חוק מאוד מאוזן, הוא חוק טוב מאוד.

<שרון פליישר בן-יהודה: שכחו שם משהו אחד, יש בו לקונה אחת קטנה שלדעתי מאוד קל לתקן אותה והיא עניין השיחות המוקלטות מעמותות וגופים פוליטיים.

<שרון פליישר בן-יהודה: אני לא יודעת איך תיארתם את זה בהצעת החוק שלכם, אבל צריך לנסח את זה.

<שרון פליישר בן-יהודה: ברגע שהפרצה הזאת תתוקן, לדעתי הנושא הזה ייסגר ולא תהייה בעיה.

<שרון פליישר בן-יהודה: עובדה שנושאים המסחריים, דרך הצעת החוק הזאת כפי שהיא כתובה, פתרו את הבעיה.

<שרון פליישר בן-יהודה: היום את לא מקבלת שיחות מסחריות.

<שרון פליישר בן-יהודה: זה בדיוק אותה הצעת חוק.

<שרון פליישר בן-יהודה: הדבר שהשאירו הן השיחות המוקלטות.

עדי קול: רחל, לפני שאת הולכת אנחנו מאוד נרצה לקבל וזה יהיה בסיכום.

עדי קול: את מגוון התלונות והאם הוגשו כתבי אישום והתהליכים שנעשו כדי לדעת אם החוק יעיל לגבי החברות שקיימות.

<פאדיה זידאן: זה בהיבט הפלילי.

<פאדיה זידאן: ההפרה יכולה להיות או עבירת נזיקין שניתן להגיש לגביה תביעת נזיקין, או פיצוי - -

עדי קול: איך אנחנו יכולים לדעת אם כאלה תביעות הוגשו?

עדי קול: אנחנו מאוד נשמח לקבל.

<פאדיה זידאן: גם תביעות ייצוגיות אפשר להגיש בעילה.

עדי קול: משרד המשפטים או משרד התקשורת, מי יכול לתת לנו מספר?

<פאדיה זידאן: נצטרך לעשות בדיקה במאגרים.

עדי קול: מאוד נשמח אם תיעשה בדיקה במאגרים של כמה תביעות היו מאז שתיקון מספר 40 עבר, כמה תביעות הוגשו ומה היו התוצאות.

<אסף גולדפרב דויטש: אני העוזר של חבר הכנסת מיקי רוזנטל.

<אסף גולדפרב דויטש: הוא מצטער שלא יוכל לבוא, הוא בועדת רווחה על הפנסיה של הקיבוצים, הוא חבר ועדה שם.

<אסף גולדפרב דויטש: ראשית בעניין האזרחי, נורא קל להשיט את זה על האזרח, אבל בסוף האזרח, התחלנו לדבר על זה במושב קיץ לפני כמעט שנה.

<אסף גולדפרב דויטש: קיבלנו מאות, אם לא אלפי פניות רק על הדבר הזה.

<אסף גולדפרב דויטש: זה דבר שמרתיח את האזרחים בצורה שלא תאמן.

<אסף גולדפרב דויטש: בעניין בתי המשפט, מאוד נוח להגיד, וזה באמת כלי למי שמוכן ללכת לתהליך הזה, אבל זה תהליך מתיש - - -

עדי קול: כשאתם אומרים שמשתמשים בו, אנחנו רוצים לדעת מי משתמש בו וכמה.

עדי קול: אתה יודעת מה דורש להשתמש בו?

עדי קול: כעורכת דין, אבל אזרחית כדי להגיש תביעה צריכה להיות מודעת לזכות שלה.

עדי קול: אני כאזרחית לא בהכרח מודעת לחוק הזה, גם צריך לדעת לקרוא את החוק.

עדי קול: כאזרחית, שנית את צריכה ללכת לבית משפט לתביעות קטנות ולהגיש תביעה, זה עולה כסף, את צריכה לכתוב את זה.

עדי קול: את יודעת מול מי את מתמודדת?

עדי קול: – תמיד מול חברות ענק עם כוח.

עדי קול: אני לא בטוחה שהאיזון הזה נכון.

עדי קול: חברה גדולה, חזקה ועסקית מול אדם אחד שאומר די נמאס לי.

עדי קול: אין סיכוי שזה יקרה ולכן אני אומרת.

עדי קול: אומרים שהחוק הזה עובד מצוין, אני רוצה לדעת אם המקרים של הגופים העסקיים, האם באמת האנשים עושים בזה שימוש?

עדי קול: אני לא מכירה הרבה אנשים שילכו לתביעות קטנות להתלונן.

<אסף גולדפרב דויטש: אני מבקש לציין כמה דברים חשובים.

<אסף גולדפרב דויטש: אחד הדברים שהובילו אותנו לעשות את הצעת החוק, אנחנו מאוד שמחים שזה בהשתתפות של חברת הכנסת עדי קול.

<אסף גולדפרב דויטש: אני חייב לומר לכם איפה הכול התחיל.

<אסף גולדפרב דויטש: במפלגת העבודה יש פריימריז אחת לשנה בערך, בשנים האחרות, ובכלל בחירות כאלה ואחרות, אז חברי המפלגה מקבלים הצפה של פניות מהמועמדים להיות חברי כנסת, מהיו"ר, מזכירות, כל הזמן יש לנו בחירות פתוחות.

<אסף גולדפרב דויטש: יוצא המון מעמסה על המתפקדים במפלגה.

<אסף גולדפרב דויטש: אבל אני חייב לסייג בזה שהם הסכימו לקבל את התכנים האלה בזה שהם הסכימו להיות חברי מפלגה, אבל הם לא יכולים לצאת מההתחייבות הזאת.

<אסף גולדפרב דויטש: ברגע שהם אומרים 'תסירו אותי' החוק לא תקף עליהם.

<אסף גולדפרב דויטש: בזה שהם הסכימו הם לא יכולים לצאת מזה.

<אסף גולדפרב דויטש: היום החוק הוא רק על מסחרי, ופוליטי לא נכנס.

<אסף גולדפרב דויטש: יש דואר אלקטרוני, מסרונים והכול תחת הפוליטי ובגלל המסרים.

<אסף גולדפרב דויטש: זו בעיה גם במפלגה ומאוד ניסו לטפל בזה, אבל היום זה מוחרג.

<אסף גולדפרב דויטש: זה יפגע בנו, במפלגה שלנו - - -

עדי קול: אחד הדברים שנשאלתי זה מה יקרה עכשיו.

עדי קול: אסף, אנחנו עדיין מתמודדים, הפוליטיקאים הוצאו את הסעיף הזה ואז יצטרכו להכניס את זה.

עדי קול: רציתי להגיד שזה פוליטיקה חדשה.

עדי קול: זו פוליטיקה חדשה ואנחנו נגד שיחות פוליטיות.

<דפנה גלוק: כמשרד המשפטים אני חושבת שצריך לחשוב טוב, אני לא מדברת על סיטואציה שאדם מבקש שיוצאו אותו ולא הוציאו אותו.

<דפנה גלוק: פניות רוחביות בנושאים פוליטיים הוא נושא שאפשר לחשוב עליו בצורה שונה מתרומות ונושאים אחרים, בגלל הרעיון של האפשרות לעשות תעמולת בחירות וגישה ישירה לאזרח.

<דפנה גלוק: אפשר לבדוק - - -

עדי קול: למה העניין של מוקלט ולא מוקלט לא מתאים לכם כאן?

<דפנה גלוק: יכול להיות, אני לא אומרת את זה בצורה חד-משמעית.

<דפנה גלוק: אני אומרת שיש כאן

<דפנה גלוק: נדבך נוסף שצריך לחשוב עליו מעבר למה שקיים היום בכל הקשר אחר.

<אסף גולדפרב דויטש: אחד הדברים הבעייתיים שקרו אחרי הפריימריז, פתאום כל המתפקדים של מפלגת העבודה התחילו לקבל מהצדיקים ודברים אחרים, בגלל שזה הגיע להמון אנשים קשה לעקוב מי הבנאדם שהעביר את המאגר.

<אסף גולדפרב דויטש: בפריימריז כל מועמד מקבל את המאגר של כל חברי המפלגה.

<אסף גולדפרב דויטש: זה עבר לחברות, גם לעמותות וגם לחברות מסחריות.

<אסף גולדפרב דויטש: כל חבר מפלגה שהיה בתקופה של לפני הפריימריז שנה וחצי מקבל היום הודעות בשעות לא שעות כפי שנאמר כבר פה.

<אסף גולדפרב דויטש: זה מדאיג, וזה בסדר לתרום וכל מי שרוצה לקבל תרומה זה בסדר, אבל מאיפה קיבלו את המספר שלי?

<אסף גולדפרב דויטש: יש בזה משהו נורא מדאיג שלא משנה מהי המטרה הטובה.

<אסף גולדפרב דויטש: שולחים לי פעם בחודשיים בקשה לתרום עשרה שקלים.

<אסף גולדפרב דויטש: איך הם קיבלו את הספרים?

<אסף גולדפרב דויטש: אני אף פעם לא ביקשתי.

<אסף גולדפרב דויטש: זה מקום לדאגה מאוד גדולה שארגונים מקבלים את המספרים, לא שאתה ביקשת.

<אסף גולדפרב דויטש: הם שולחים לך ואומרים 'אנחנו לא נכנסים תחת הסעיף הזה'.

<דפנה גלוק: אני אחדד.

<דפנה גלוק: יש את "חוק התקשורת" שמדבר על משלוח הודעות בכל מיני צורות.

<דפנה גלוק: יש את "חוק הגנת הפרטיות" שמדבר על דיוור ישיר.

<דפנה גלוק: דיוור ישיר מתייחס לסיטואציה שיש לך פילוח לפי מאפייני אוכלוסייה.

<דפנה גלוק: יש הוראות לגבי אחזקת מאגר של דיוור ישיר, לגבי החובה לאפשר למישהו להימחק מהמאגר אם הוא רוצה להימחק מהמאגר.

<דפנה גלוק: "חוק הגנת הפרטיות" לעניין העברת המאגר חל בצורה ברורה.

<אסף גולדפרב דויטש: אבל קשה לעקוב אחר זה.

<דפנה גלוק: אני מניחה שזו בעיה שקיימת בכל מאגר מידע.

<דפנה גלוק: יש גורם ייעודי - - -

<נמרוד הגלילי: בבקשה משפט כי אני הולך לוועדת כלכלה.

<נמרוד הגלילי: לחברות הסלולר, אני יודע, שיש להן מאגר מידע ושאדם מבקש לא להיות במאגר הזה הוא מוסר מהמאגר.

<נמרוד הגלילי: העניין הוא שיש כל כך הרבה מאגרים שאם תבקש להיות מוסר ממאגר אחד, אתה עדיין תהייה במאגרים האחרים.

<נמרוד הגלילי: יכול להיות שהפתרון - - -

<דפנה גלוק: אתה יודע כמה קשה להגיע בחברות למנכ"לים, לאנשים האחראים.

<דפנה גלוק: אנחנו רק ניסנו להגיע לחברות, התשובה, זה לא אני, זה הוא, תתקשרי אל זה.

עדי קול: אז אתה רוצה להגיד?

עדי קול: תן לי תשובה.

עדי קול: אם אני רוצה להסיר את מספר הטלפון שלי, מה התהליך שאני אמורה לעשות?

עדי קול: יש לחברות האלה אינטרנט?

עדי קול: אני יודעת שאתה מיצג כמה.

עדי קול: אני רוצה לדעת אם יש אינטרנט, אני רוצה לדעת אם יש טופס מכוון שאוכל למלא.

<נמרוד הגלילי: פנייה שמופנית אליך חייב להיות במידע - - -

עדי קול: זה טלפון, איך אני אמורה להתנתק?

עדי קול: אתה לא יכול לחזור למספר הטלפון הזה.

<נמרוד הגלילי: מסרון אמור להיות.

<נמרוד הגלילי: אבל שיחה מוקלטת - - -

עדי קול: מאחר ואתה מיצג את החברות האלה, אנחנו רוצים לשמוע תשובה.

עדי קול: אנחנו נעשה דיון נוסף בנושא הזה.

עדי קול: אנחנו רוצים לשמוע תשובה איך אני אמורה להתנתק או להסיר את מספר הטלפון מהמאגר שלהם.

<נמרוד הגלילי: אותן חברות שאותן אני מייצג הן חברות עם מאגרי מידע שבדרך כלל מספקות מאגרי מידע, טיוב נתונים לחברות פיננסיות, בנקים.

עדי קול: "דטה רינגס" היא אחת החברות שאמרו לנו שיש לה מאגר טלפונים והיא מוכרת את המאגר למשל ל"בטחון לב" או "לקבר רחל".

עדי קול: אני רוצה ש"דטה רינגס" תסיר את המספר שלי?

עדי קול: מה אני אמורה לעשות?

עדי קול: אין לך תשובה לזה.

<נמרוד הגלילי: אין לי חד-משמעית תשובה.

<נמרוד הגלילי: אני חושב שאוכל לחזור עם תשובה.

<נמרוד הגלילי: אני חושב שלפני שמגישים עוד הצעת חוק, ולא בהכרח הצעת החוק היא לא טובה, יכול להיות שצריך לעשות כאן חשיבה עם משרד התקשורת עם ארגוני - - -

עדי קול: תסלחו לי, אתם אומרים, משרד התקשורת, ארגוני צרכנים.

<נמרוד הגלילי: לא.

<נמרוד הגלילי: עם ארגוני הצרכנים כדי לבדוק מהו הפתרון הנכון שיינתן פתרון להם.

<נמרוד הגלילי: אני חושב שאם יהיה מאגר אחד כללי, כמו שאמרו שיותר נכון שזה יהיה הפתרון הנכון, אבל בסוף הלכו לפתרון השני, אם היו בוחרים בו יכול להיות שלא היינו פה היום.

עדי קול: אני עוברת למשהו אחר.

עדי קול: יש מאגרים ואתה אומר שיש לי זכות חוקית להסיר את המספר שלי.

עדי קול: אני לא ידעתי שהיא קיימת.

עדי קול: "בטחון לב" אני מבינה, בטלפונים אני לא יודעת מה אני אמורה לעשות.

<נמרוד הגלילי: "בטחון לב" אליהם את פונה ואומרת 'תסירו אותי מהמאגר שלכם'.

עדי קול: זה במסרון.

עדי קול: אני יודעת את זה.

עדי קול: אבל כשמתקשרים אלי מ"קבר רחל" או "ברסלב", אז אני לא יודעת למי עלי לפנות.

עדי קול: איך אני מגיעה לחברות האלה?

עדי קול: אחד הדברים שהגיעו אלי וגם בכתבה של mako דיברו על זה, כשאנחנו משלמים בכרטיסי אשראי, כשאנחנו נותנים את מספר הטלפון במעדונים, משם מספרי הטלפון שלנו מגיעים.

עדי קול: אין כאן מישהו מהמשטרה, השאלה שלי היא למשרד המשפטים.

עדי קול: מה אנחנו אמורים לעשות כשאנחנו משלמים בכרטיסי אשראי, המספרים שלנו נאספים וכך מגיעים למאגרי מידע.

עדי קול: יש מקור בכיר במשטרה שמספרת את הדבר הזה וגם חוקר פרטי שאומר שעסקאות אשראי זולגות, כך זולגים המספרים שלנו למקומות.

עדי קול: לפעמים מספיק לעשות כרטיס חבר באחת מהרשתות כדי שהפרטים שלך יכנסו לכל מיני מאגרי מידע ואחר כך מוכרים אותם.

עדי קול: מה עושים איתם?

<דפנה גלוק: שוב, אני אפנה לרשות כדי לקבל פרטים.

<דפנה גלוק: אני אוכל רק לתת את המסגרת הנורמטיבית כדי להבין מה בעצם החוק מחייב ומה בגדר הפרה שצריך טיפול כהפרה.

<דפנה גלוק: החוק מחייב שבדיוור ישיר, כשאני אומרת דיוור ישיר אני מדברת באופן ספציפי על דיוור שנעשה על פי פילוח, להבדיל מדיוור שלא נעשה על פי פילוח.

<דפנה גלוק: יש חובה לציין - - -

עדי קול: זו שפה משפטית, אנחנו בכל זאת הועדה לפניות הציבור.

עדי קול: בואי נדבר שלא בשפה שהיא לא משפטית.

עדי קול: בואי נדבר בעברית.

עדי קול: לא פילוח - - -

<דפנה גלוק: אני יכולה לנסות, אני לא בטוח שאצליח.

עדי קול: כמו שאת מספרת לילדים שלך.

עדי קול: היום הייתי בעבודה ודיברנו על מאגר של - - -

<דפנה גלוק: מבחינת הגנת הפרטיות, יש הבדל בין סיטואציה שבה אתה פונה למישהו בגלל מאפיין ששיך לו, למשל קברי צדיקים, אז אני פונה רק ליהודים ולא פונה למישהו שהוא לא יהודי, לבין סיטואציה שבה אני פונה לכל מספר טלפון שהצלחתי למצוא במאגר שהוא פומבי לחלוטין כמו 144, שלפתי את כל מספרי הטלפונים ופניתי לכולם.

עדי קול: אופציה אחת אסורה, אופציה שנייה מותרת?

<דפנה גלוק: אופציה אחת מוסדרת בצורה שונה וההסדרה שלה מוגבלת.

<דפנה גלוק: זה "חוק התקשורת".

<דפנה גלוק: האופציה השנייה שהיא לפי פילוחים, אני פונה רק לנשים, אני פונה רק לנשים שיש להן רכב.

<דפנה גלוק: לכן אני אומרת בואו נפריד בין המישור הנורמטיבי לבין מה שקורה באמת שאז יש לי באמת בעיה לבדוק כי הוראות החוק לא מתקיימות.

<דפנה גלוק: בסיטואציה שבה הפנייה נעשית בדיוור ישיר, דיוור ישיר נעשה רק לפי פילוח, נעשה רק לנשים או רק למי שמעל גיל 65 וכן הלאה.

<דפנה גלוק: יש חובה לפי "חוק הגנת הפרטיות", לציין שמדובר בדיוור ישיר, לציין את מספר הרישום של המאגר וכן הלאה.

עדי קול: כשמתקשרים אלי בטלפון צריך להגיד אתה חלק ממאגר פוריות האישה וכן הלאה.

עדי קול: יש מאגר כזה?

<דפנה גלוק: שוב, אני מסבירה את המישור הנורמטיבי.

<דפנה גלוק: במישור הנורמטיבי אני לא רואה שיש הבחנה בין דיוור ישיר, להפך במופרש כתוב גם בטלפון, פקסימיליה, דרך ממוחשבת ובכל דרך אחרת.

<דפנה גלוק: בדיוור כזה גם התקליט שמדבר איתך אמור להגיד לך בסוף מה מספר מאגר המידע, איך את פונה כדי להסיר את עצמך ממנו וכן הלאה כל הדברים האלה.

<דפנה גלוק: ככל שזה לא נעשה וככל, כנראה, מדובר בפנייה שהיא בדיוור ישיר יש כאן הפרה.

<דפנה גלוק: במקרה הזה יש רשות שעוסקת באכיפה של הדברים האלה.

עדי קול: את יודעת, את מספר הפניות, את מספר התיקים, והדואר האלקטרוני?

עדי קול: האם באמת נעשה טיפול כזה מהותי?

עדי קול: נקבל מהם נערוך דיון נוסף על זה.

עדי קול: עכשיו, מה לא נכלל בחוק?

<דפנה גלוק: החוק לא מתעסק בפניות שהן לא לפי פילוח.

<דפנה גלוק: למשל, אם אני מוציאה את כל מספרי הטלפון מ-144 ואני שולחת בצורה רנדומאלית לכל מספרים שמתחילים ב- 050 שמצאתי, זה לא לפי פילוח - - -

עדי קול: אם אני עומדת מחוץ לסופר מרקט ואוספת את הפתקיות של כרטיסי האשראי ששולמו שם ויוצרת מזה מאגר.

עדי קול: מה קורה עם זה?

<דפנה גלוק: זה מאגר שצריך להירשם ועל זה יחול, האמת שאני לא יודעת אם פתקי האשראי זה לפי פילוח, אבל קבוצת אוכלוסין - - -

עדי קול: השאלה איך אנחנו יכולים להגן על עצמנו כשאנחנו משלמים בכרטיסי אשראי ושנאסף על ידי ארגון והוא זורם.

<דפנה גלוק: יכול להיות שהמאגר הזה נאסף שלא כדין.

<דפנה גלוק: במקרה הזה המאגר לא נשמר כמו שצריך, למשל הפתקיות לא אמורות, למיטב ידעתי, להכיל את כל המספר.

<דפנה גלוק: אבל ככל שהמידע זולג או נוצר באופן שלא כדין, יש גם הוראות אכיפה.

<דפנה גלוק: כלומר ש"חוק הגנת הפרטיות" מסדיר את כל נושא אחזקת מאגר מידע - - -

עדי קול: מהו האמצעי?

עדי קול: למי צריך לפנות ולאן?

<דפנה גלוק: יש רשם מאגרי מידע, יש רשות משפט וטכנולוגיה במשרד המשפטים שהיא הרשות הייעודית לעסוק בדברים האלה.

<דפנה גלוק: צר לי, זה מקסימום המידע שאוכל למסור כי אני לא הרשות הזאת.

<דפנה גלוק: אפשר לפנות אליהם.

עדי קול: גם את הרשות הזמנו והיא לא הגיעה.

עדי קול: אנחנו לא יכולים לשאול אותה.

<שרון פליישר בן-יהודה: אני רוצה לברך את חברת הכנסת ואת חבר הכנסת מיקי רוזנטל שהצעת החוק שאתם מבקשים היא בדיוק הפתרון לדבר הזה.

עדי קול: אמרת את זה כבר פעמיים.

עדי קול: העניין הזה יכנס לחוק, השאלה האם החוק עובד?

<שרון פליישר בן-יהודה: אני רוצה להגיד שאין דבר יותר טוב מהמציאות.

<שרון פליישר בן-יהודה: יש מספיק זמן כדי לראות איך עבד החוק הזה בדברים האחרים.

<שרון פליישר בן-יהודה: בתקופת הזמן מאז שהחוק החל - - -

עדי קול: שמעתי את זה, וגם שמעתי את זה מכם.

עדי קול: עדיין זה לא מספיק.

עדי קול: תפקיד הכנסת לפקח, כל עוד לא תראו לי נתונים אני לא אדע שזה נכון.

עדי קול: אפשר להגיד שהמצב נהדר וכבר לא מתקשרים יותר.

עדי קול: אבל אני לא יודעת להגיד את זה.

עדי קול: תמסרו לי נתונים.

<שרון פליישר בן-יהודה: אני לא ממשלה, ואני לא מייצגת את הממשלה.

<שרון פליישר בן-יהודה: אני מציגת חברה מסחרית שהיא חברה טלפון.

<שרון פליישר בן-יהודה: אני אוכל לומר שאנחנו כחברה לא מקבלים תלונות על שיחות מגופים מסחריים.

<שרון פליישר בן-יהודה: לדעתי הנושא הזה נסגר לחלוטין על ידי הצעת החוק.

<שרון פליישר בן-יהודה: אין היום אזרחים שמרגישים מוטרדים מפניות, לפחות מהמשובים שאנחנו מקבלים ומפניות שאנחנו מקבלים מלקוחות שלנו.

<מיטל בשארי: אתם לא מקבלים, אבל אנחנו מקבלים המון תלונות.

<מיטל בשארי: לצערנו הרב הצרכנים לא יכולים להגיע לאותם גופים כי השיחות הן מטלפונים חסומים וכשהם פונים לחברות הם לא יכולים להגיע, אלא אם הם יבצעו עסקה פיקטיבית, אז הם מגיעים לאותו גוף מסחרי וכך עולים על אותן עבירות.

<מיטל בשארי: אתם לא מקבלים, אנחנו מקבלים המון תלונות.

עדי קול: יש לי עוד שאלה.

עדי קול: אתם רואים את התופעה, זו תופעה שקיימת, מתקבלות פניות.

עדי קול: נמצא כאן נציג של רמי לוי תקשורת.

עדי קול: בבקשה.

<שלומי גוליאן: אנחנו כן נתקלים בתופעה הזאת גם במסחרי.

<שלומי גוליאן: אנחנו כן נתקלים ואני מקבל את המשובים מהלקוחות דרך הפניות.

<שלומי גוליאן: אני גם מקבל אותן במערכות - - -

עדי קול: בניגוד לגופים אחרים אתה קיבלת תלונות וגם ניסית לעשות עם זה משהו.

עדי קול: נכון?

<שלומי גוליאן: ניסיתי לעשות.

<שלומי גוליאן: שלחתי מכתבים.

<שלומי גוליאן: כל הגופים קיבלו מכתבים על הנושא הזה.

<שלומי גוליאן: אנחנו ניישם כל החלטה שתתקבל, אני אומר את זה חד-משמעית.

<שלומי גוליאן: אנחנו נאכף את זה מכל הכיוונים.

<שלומי גוליאן: הפתרון המרכזי שלדעתי צריך להיות, זה להסתכל במה שקרה בספאם ולמי שמפר את זה.

<שלומי גוליאן: שם זה פגע באופן חד-משמעי בכל התשתית.

<שלומי גוליאן: אם נחיל את זה גם על הטלפונים, לדעתי נקבל את מה שאנחנו רוצים.

<שלומי גוליאן: אין לנו דרך, כל הדיבורים סביב מאגרי מידע שזולגים, אני מכיר את התחום, אין דרך ליישם את זה.

<שלומי גוליאן: גם תרומות וגם זה, בסופו של דבר יהיו גופים שיספקו את המידע הזה.

עדי קול: אני חייבת להגיד שאני עדיין סקפטית, גם אם זה יכנס בחקיקה וחקיקה זה הליך ארוך.

עדי קול: אני רוצה כגוף רגולטורי, אתם אחראים גם לשלום הציבור ולמערכות התקשורת.

עדי קול: אתם שומעים את השמות האלה, למה לא עולה אף פעם במשרד המשפטים, יש פה תופעה, בואו אנחנו נחוקק את החוק.

<פאדיה זידאן: אמרתי, אנחנו בוחנים ואנחנו - - -

עדי קול: עכשיו כשפנינו.

<פאדיה זידאן: לא.

<פאדיה זידאן: גם לפני זמן.

<פאדיה זידאן: אנחנו מקבלים פניות ציבור ואנחנו רואים שיש פה מקום לשנות או לנסות להוציא צווים על פי הסכמות שקיימת בחוק, או לשנות את החוק.

<פאדיה זידאן: אנחנו בוחנים את השאלות האלה.

<פאדיה זידאן: כל מה שעלה כאן יילקח בחשבון.

<פאדיה זידאן: אנחנו בימים האלה באמת בוחנים את הוראות החוק.

עדי קול: מה זה אומר להוציא צווים?

<פאדיה זידאן: יש בסעיף קטן יא' קטן סמכות לשר להוציא צו.

<פאדיה זידאן: ראשית, לקבוע הוראות לביצוע הסעיפים האלה במסגרת צו.

<פאדיה זידאן: זה בנושאים מסוימים כמו אופן מסירת ההודעות, אופן מתן הודעה והפרטים.

<פאדיה זידאן: תקנות על פי צו.

עדי קול: השאלה אם התקנות האלה יכולות רק להרחיב את ההגדרה של כלי התקשורת, מעבר למסרון וטלפון.

<פאדיה זידאן: זה יכול להיות - - -

אורי מקלב: להגיד שתרומות לא תעשנה, זה יהיה במסגרת החוק או בהוראות שלו?

עדי קול: זה נשמע נורמטיבי, זה נשמע קצת - - -

<דורי צ'יקו: גם אם מיישמים - - -

<פאדיה זידאן: זה לא רק שאנחנו בוחנים אם זה עניין של תרומה או לא תרומה.

<איתי עצמון: להגיד שזה ייתן מענה באמצעות חקיקת משנה.

<איתי עצמון: כמו שאני קורא את הוראות לעניין הפיקוח, לרבות אופן מסירת הודעת המפרסם, אופן מתן הודעת סירוב.

<איתי עצמון: אבל היום דובר על הרחבת ההגדרה של - - - -

עדי קול: דיברנו על זה אתמול, אתם יכולים להרחיב את האמצעים ולא רק את הסוג.

<פאדיה זידאן: בדיוק אלו האמצעים.

<פאדיה זידאן: אנחנו בוחנים את כל התמונה, לא רק את העניין של תרומות או לא תרומות.

עדי קול: לצערי הרב, כשאתם בוחנים אתם בוחנים - - -

<פאדיה זידאן: יכול להיות שאנחנו נשנה.

עדי קול: יכול להיות.

<פאדיה זידאן: אנחנו בוחנים באמת את הכול לעמוק.

<פאדיה זידאן: אנחנו מקיימים על זה דיונים.

עדי קול: זאת לא סוגיה עמוקה, זו סוגיה שמטרידה.

עדי קול: הבעיה היא שהמשרדים שוקלים ומתלבטים.

אורי מקלב: קודם כל אני רוצה להודות לך על עצם קיום הדיון הזה.

אורי מקלב: זה דבר חשוב, זה דבר בעיתו.

אורי מקלב: ומה טוב.

אורי מקלב: זה דבר שהפך היום לתופעה שמאוד התרחבה.

עדי קול: אם אתה כבר צדיק יהודי, אם אני אשלם את ה- 84 שקלים, באמת תהייה לי אריכות ימים?

עדי קול: פוריות, קבר רחל לנסוע?

עדי קול: זה רחוק.

אורי מקלב: לא שמעתי מי המבטיחים.

אורי מקלב: אני הייתי מנסה לראות עד כמה הדברים מתקיימים.

אורי מקלב: אנחנו מכירים את קבר רחל, אנחנו לא צריכים שמישהו יתפלל עבורנו, אנחנו באים להתפלל ישירות.

אורי מקלב: אנחנו הולכים לאימא באופן ישיר ולא מחכים שמישהו אחר יתפלל בעדנו.

אורי מקלב: כתוב "רחל רחל מנעי קולך מבכי וענייך מדמעה".

אורי מקלב: מסופר על אחד הרבנים שאמר, אימא רחל, תבכי ותבכי עלינו, אל תמנעי את קולך מבכי וענייך מדמעה.

אורי מקלב: תבכי, בשביל זה את נמצאת שם בדרך כדי לעזור לנו".

אורי מקלב: אני חושב שלי קל יותר לדבר, גם על תרומות אני יכול לדבר, אני לא יודע מיהם הגופים שעומדים מאחורי זה, מה, אני לא מבדיל בין כל הגופים האלה.

אורי מקלב: אני יותר חושש שהגופים האלה בכלל לא קיימים, שהם מוצאים את הדרך להתרמה דווקא בדרך המסתורית כזאת.

אורי מקלב: אני חושבת שצריך לעשות הסדרה כי בריבוי הגופים הוולונטריים הקיימים, להם נדבקים שולים ואנשים שמנצלים את העניין לניצול תרומות ושמנצלים את הרגשות.

אורי מקלב: לדעתי ההחרגה לא הייתה דווקא בגלל תרומות.

אורי מקלב: אני אומר לכם למה הייתה ההחרגה - - -

עדי קול: היית בדיונים האלה?

אורי מקלב: בחלקם.

אורי מקלב: זה גלש בגלל "חוק הצינתוק" שעבר גם בזכות הועדה.

אורי מקלב: "חוק הצינתוקן" מאחר שמה שקרה, הם התקשרו לבנאדם וצינתקו מיד, זה היה ממספרים מאוד מיוחדים, האדם שאל מה המספר הזה מה הוא רוצה ממנו.

אורי מקלב: הוא חזר למספר, וידע את המספר ואנחנו את זה רצינו למנוע.

אורי מקלב: היום, במאמר מוסגר, יש תופעה חדשה שאני לא יודע אם דיברתם עליה פה, מטלפנים מחוץ לארץ.

אורי מקלב: אותן שיחות האסורות.

אורי מקלב: היום השיחות הן מחוץ לארץ דרך האינטרנט או טכנולוגיה אחרת.

אורי מקלב: אם מדובר בעלות כספית שהיא לא יקרה מהעלות כאן אני לא יודע.

אורי מקלב: צריך להכין את החקיקה גם בעניין הזה.

אורי מקלב: צריך חקיקה בעניין, כי כל הדיבורים בעניין הזה לא יעזרו.

אורי מקלב: צריך חקיקה כדי לשמוע איפה אנחנו עומדים.

אורי מקלב: אנחנו צריכים כאן את כל המשרדים הרלוונטיים.

אורי מקלב: לדעתי חקיקה צריכה להתקבל.

אורי מקלב: אתם צריכים לטפל בזה וגם שהשר המטפל בזה.

אורי מקלב: אנחנו נפנה איזו תלונה לגבי הפעילות שלכם.

אורי מקלב: בשקיפות גמורה, לא בגלל התרומות, אלא האם מותר לפנות לפני הבחירות או לפני כל דבר אחר, לפני כל תהליך מדיני, או מתן - - -

עדי קול: הבעיה היא "חוק משאל עם" בטלפונים.

אורי מקלב: אגב, מדברים על האפשרות לעשות את זה בדרך הרבה יותר פשוטה.

אורי מקלב: אנחנו מדברים על מיני מסרים ולאו דווקא על תרומה שזה הרבה יותר חמור.

אורי מקלב: יש מסר שראש ממשלה החליט, הוא או חבר מהמפלגה שלו, במעגלים האלה שהם מעגלים מאוד מאוד גדולים, תמיד מוצאים את הדרך לעקוף, אנחנו יושבים כאן ואנחנו לא צריכים לדבר עכשיו איך מגיע המידע, אלא איך מונעים.

אורי מקלב: אי אפשר לזלזל בחוקים שלנו.

אורי מקלב: כן עשו משהו, תמיד יהיו מסרים שבאמת משמשים ולא מתחבאים.

אורי מקלב: "חוק הצינתוק" הגיע מתוך הצורך.

אורי מקלב: עשינו את "חוק הצינתוק" והפסיק הצינתוק.

אורי מקלב: - - -

עדי קול: היום נאמר בחוק שלא ניתן באמצעות שיחות מוקלטות, זאת אומרת, שמפלגה שרוצה לעשות את הפיילוט שלה היא יכולה להושיב אנשים שיתקשרו אחד אחד.

אורי מקלב: אני חושב שאם המקרים התרחבו, באמת שנמצא מענה לנושאים האלה, לא רק מראש ממשלה, אלא חלק מהטלפונים שאני מקבל, כנראה אני נמצא באיזה מאגר, בכלל לא מבקשים תרומה, הוא בא להגיד לי את ההגיגים שלו עכשיו בטלפון.

אורי מקלב: יש לו איזה מסר שהוא חשב, שהוא ראוי ונכון שהוא הולך לתקן את העולם או שכדאי שאני אשמע את מה שהוא אומר.

עדי קול: גם ההודעה שגייסה את החרדים להפגנה ביום ראשון?

עדי קול: אני חושבת שטוב שהייתה הפגנה, גם הייתה הודעה כזאת.

אורי מקלב: שם גייסו.

אורי מקלב: כפי שיודע לך מתוך כמה מאות אלפים לחלק גדול בכלל אין טלפונים ולמי שיש, בטח יש טלפון כשר ואין לו מסרונים בכלל.

אורי מקלב: אני מחזיק את הטלפון השני רק כדי לדעת אם הישיבה בוטלה או לא בוטלה, אבל אני לא מקבל מסרונים בכלל.

אורי מקלב: אנחנו לא צריכים שיטות דיגיטאליות, לנו יש את השיטות הישנות והיעילות.

אורי מקלב: עובדה שאנחנו מגייסים הכי הרבה בלי מסרונים.

אורי מקלב: בואי נפריד את הדת מהדיון הזה וניתן לו את המבט האמיתי.

אורי מקלב: אני אומר שלאו דווקא תרומות, אנחנו צריכים להחליט האם יש אפשרות לעשות את זה.

אורי מקלב: למה לא? כל אחד יכול להגיד את דברו.

אורי מקלב: אבל הקצב, הרחבת העניין ושאנשים לפעמים מעבירים מסר עקיף.

אורי מקלב: חלק אפילו מסר מאוד עקיף, נגיד למשל שמאוד מאוד חשוב ללכת לקבר רחל, אבל אתה יודע שאם אתה הולך בעצם קיבלת מסר עקיף.

אורי מקלב: אנחנו יודעים שהדברים האלה הפכו למטרד אמיתי.

עדי קול: האם היום, גם אם נכניס את העמותות לחוק, אם לא נגדיר את זה אחרת, העובדה שהיא אומרת שהיא לא רוצה תרומה, אבל כן אומרת 'עכשיו אני רוצה להבטיח לך משהו' וכשתבוא תבין.

<פאדיה זידאן: הפרסומת הקיימת היום בחוק מוגדרת 'פרסום לרכישת מוצר או שירות - - -

עדי קול: אבל אם אני קוראת למישהו להגיע לקבר ושם יגבו ממני כספים.

עדי קול: מה הפרשנות שלך?

<פאדיה זידאן: לדעתי, אמורים לבחון כל מקרה לגופו של עניין ולראות אם זאת טקטיקה כדי לעודד להוציא כספים.

<דפנה גלוק: אני חושבת שמה שאת רוצה לעשות זה לאסור כל שיחה מוקלטת שנעשית.

<דפנה גלוק: אם אנחנו מתמקדים בהוצאת כספים זאת צריכה להיות שיחה לשם כך.

<דפנה גלוק: אני לא חושבת שאנחנו יכולים להתחקות אחרי מה שקורה כשאתה מגיע ליעד.

עדי קול: אני מזמינה אתכם למבצע.

עדי קול: מתקשרים אלי משיחה מוקלטת ויש עכשיו מבצע מכירות ב"סלקום".

עדי קול: האם זה נחשב?

עדי קול: <קריאה:> כל מה שהוא אינו מסחרי מותר.

עדי קול: אומרים לי לבוא לאירוע מכירות, לא אומרים ישר לקנות.

<שרון פליישר בן-יהודה: אני רוצה להבין, במונחים שלעודד רכישת מוצר, אני חושבת שיכולנו להיכנס.

<שרון פליישר בן-יהודה: הקטע שמדבר על הוצאת כספים, שאומר תבואו לקבר רחל כי זה חשוב, ואז שם יש מישהו שלוקח תרומות, אני חושבת שזה כבר מרחיק לכת.

<שלומי גוליאן: כל תפוצה של שיחות מוקלטות מהסוג תעבור את אישור משרד התקשורת או - - -

עדי קול: אני חושבת שקודם כל הגופים המסחריים, כל גוף תקשורתי יעביר את זה למשרד התקשורת?

עדי קול: גם אנחנו יכולים להעביר לכם, שכל שיחה שתעבור דרככם.

<שלומי גוליאן: בואי ניקח דוגמאות בהן אתם מבינים טוב ממני.

אורי מקלב: אני מבין שעכשיו יש אפשרות לפרסם בעיתון ואפשר לבחון את זה.

אורי מקלב: אבל יכול להיות שזה מגיע מישראלים.

אורי מקלב: בחברות מסוימות אתה יכול להציע ללקוחות שלך וכעת אתה רוצה להפיץ את זה.

אורי מקלב: לא חייבים במסרים - - -

עדי קול: גם אומרים לנו תשלח מסרון למספר וזה יעלה לך חמישה עשר שקלים.

עדי קול: סתם אני מגזימה, אבל זה הרבה כסף.

עדי קול: <קריאה:> כשטענתי שחברות התקשורת יכולות להבחין בין מספרים לתרומות לבין מספרים רגילים, קיבלתי חיזוק מג'ולאין שכן יכולים לאתר מספרי מרכזיות, לעלות על מספר כזה.

עדי קול: לכן אולי צרכנים שלא רוצים לקבל שיחות ממרכזיות אוטומטיות שיכנסו באופן אוטומטי כדי לחסום.

<שלומי גוליאן: לכל מרכזיה יש מתג, יודעים להבחין בין סוגי המרכזיות ובין המספרים ומה עומד מאחוריהן.

<שלומי גוליאן: הרי כל השיחות האלה יוצאות ממרכזיות, הן לא יוצאות מטלפונים רגילים.

<שלומי גוליאן: הם מתחברים למרכזייה וזה הופך לאיזה תהליך אימות עם כל הנתונים.

<שלומי גוליאן: אם החברות כמו "בזק", אני מודע לתחום ויש כלים לאיתור כמעט כל דבר, כל פעולה.

<שלומי גוליאן: היום כל לקוח שאני מוציא לו יותר מ- 3,000-4,000 שיחות - - -

עדי קול: לא שמעתי על זה, הוא אומר שזה אפשר.

<שלומי גוליאן: היום אנחנו יודעים לזהות מכשיר שנגנב לפני שהבעלים שלו יודע.

<שלומי גוליאן: ברמה הזאת.

עדי קול: איך?

<שלומי גוליאן: אני לא רוצה לפתוח את זה.

<שלומי גוליאן: זה קיים.

<שלומי גוליאן: לקוח שנגנב לו עכשיו המכשיר, מישהו לקח אותו ונסע איתו 10 ק"מ, אני יודע שהאנטנות של אותו בנאדם שגנב אותו הן אנטנות שונות.

<שלומי גוליאן: אני מזהה פעילות שונה ומאנטנות שונות, אני מזהה שהשיחות הנכנסות לא מתקבלות, הגנב מקבל שיחות ולא עונה עליהן, הוא רק מוציא שיחות.

<שלומי גוליאן: אני מזהה את הפעילות, אני מזהה פעילות שלישית שאומרת שכמות היעדים שהאדם הזה - - -

עדי קול: יש למשטרה.

<שלומי גוליאן: המשטרה עושה את זה.

<שלומי גוליאן: אבל זה בגדול הדרכים שלנו לאתר.

<שלומי גוליאן: יש דרכים.

<שלומי גוליאן: אם החברות המפעילות תרצנה לחסום את השיחות האלה, חד-משמעי יש להן את הדרכים.

עדי קול: התחלתי עם השאלה למה זה לא יחול על הצינורות, הן אמרו לא יכולים, לא רואים.

עדי קול: מסתבר שיש כאן מפעיל שאומר שיכולים.

עדי קול: <קריאה:> שיעשה.

עדי קול: לא שאלתי את "בזק" ולא את "פלאפון" ולא את "אורנג'".

עדי קול: אני רוצה לשמוע את הרגולטור.

<פאדיה זידאן: אני חושבת שזה לא יהיה נכון.

<פאדיה זידאן: אנחנו בזמנו חשבנו שבעלי רישיונות - - -

עדי קול: את כבר לא אומרת שזה בלתי אפשרי, את אומרת שזה לא יהיה נכון.

<פאדיה זידאן: לא.

<פאדיה זידאן: זה אמרתי גם אז, אנחנו לא רוצים שבעלי רישיונות יהיו אחראים על התוכן המועבר דרכם.

<פאדיה זידאן: שוב, כמו שאמרתי קודם, להגיד לבדוק אם יש הסכמה או אין הסכמה, אם יש הסכמה מפורשת בכתב או אין.

<פאדיה זידאן: מבחינה הנדסית אני לא יודעת אם זה מתאפשר או לא.

עדי קול: הוא אומר שאפשר.

<פאדיה זידאן: שוב, אני לא רוצה לענות.

<פאדיה זידאן: אי אפשר להאשים את משרד התקשורת שהוא לא עושה מספיק בעניין.

<פאדיה זידאן: כל המסגרת הנורמטיבית הזאת נקבעה בהמשך ליוזמתו של משרד התקשורת.

<פאדיה זידאן: פה אנחנו חושבים - - -

עדי קול: אלף, לא מאשמים אתכם, אני רוצה לראות אם אפשר להתקדם עוד צעד.

עדי קול: השאלה שלי היא טכנולוגית.

עדי קול: אני לא מבינה מספיק.

עדי קול: האם אתה יכול להגיד, כמובן שאנחנו לא רוצים להיות האח הגדול ולהגיד שהחברות הן אלה שיגדרו אלו מאגרים חסומים ואלו לא.

עדי קול: השאלה האם הרגולטור יוכל לומר.

<פאדיה זידאן: אני אעביר את השאלה הזאת הלאה, נבדוק אצלנו מבחינה הנדסית האם מתאפשר או לא, ועקרונית האם אנחנו רוצים להטיל חובה כזאת או לא.

עדי קול: לא חובה גורפת כמובן, אבל חובה שמוגבלת.

עדי קול: אולי אפשר לומר מרכזיות מסוימות, אני לא יודעת טכנולוגית.

<אופיר אטיאס: אי אפשר, את זה אי אפשר.

<אופיר אטיאס: כי אם הוא מדבר על מרכזיות זה כל המרכזיות, כי אם מרכזייה נותנת שירות כן חוקי, זו בעיה כי אתה חוסם גם אותה.

<אופיר אטיאס: אתם מדברים על מהלך גורף שיחסום את כל המרכזיות.

<אופיר אטיאס: הפתרון שלו לא מדויק.

עדי קול: אם אני פונה אליכם גופי התקשורת ואומרת, 'התקשרו אלי מ- 072 ממספר ספציפי, האם אתם יכולים לחסום אותו אול שאין לכם סמכות.

<דורי צ'יקו: האם יש לי אפשרות לחסום מספר שאני לא יודע מהו, אני פוגע כאן במישהו.

<דורי צ'יקו: <קריאה:> תזהי את המספר, תחסמי אותו אצלך וזה נגמר.

<שרון פליישר בן-יהודה: אני מבקשת להבין, המטרה, בשיחה לא כל כך הבנתי, המטרה שלך, מה שהכי היית רוצה שזה יחול על שיחות שהן לתרומות וגם שהן לא שיחות מעמותות, או ששיחות מסוג מסוים כן תהיינה?

עדי קול: המטרה שהכול יהיה חסום.

<שרון פליישר בן-יהודה: הפתרון הכי פשוט זה לקבוע שבחקיקה הזאת במקום המילים "לצרכי פרסומת" ש"יאסרו בכלל שיחות מוקלטות באופן גורף".

<אסף גולדפרב דויטש: אני לא מבין מה הבעיה בכלל.

<אסף גולדפרב דויטש: אם בנאדם לא רוצה לקבל שיחות.

<אסף גולדפרב דויטש: יש אנשים שזה לא מפריע להם לקבל שיחות.

<אסף גולדפרב דויטש: החוק הרי מאפשר היום גם למסחרי וגם אם קיבלת ולא היית אמור לקבל.

<אסף גולדפרב דויטש: אם אתה לא אומר אקטיבית "תסירו אותי" הם יכולים לשלוח לך.

אורי מקלב: אתה לא יכול, אם הוא עשה עבירה אתה לא יכול לחזור אליו ולשאול.

<אסף גולדפרב דויטש: אלו הטענות של החברות.

<אסף גולדפרב דויטש: היום אם אתה לא מבקש שיסירו אותך, זה בסדר שימשיכו להתקשר אליך.

אורי מקלב: זה לא מדויק.

עדי קול: תגידי את המדויק.

<פאדיה זידאן: המודל שאומץ בתוך סעיף 40 א' לחוק היה ה- out, in שרק בהסכמה מפורשת מראש ובכתב המפרסם יוכל לשדר דבר פרסום.

<פאדיה זידאן: יש חריגים, יש שניים.

עדי קול: אני אומרת בוועדה לפניות הציבור למי ששומע, היה ולא אישרתי ואני עדיין מקבלת פניות, מה את מצפה ממני לעשות?

עדי קול: ללכת להגיש תביעה אזרחית בבית משפט לתביעות קטנות?

<פאדיה זידאן: בעניין הזה אני יודעת שיש כתבי תביעה באינטרנט שניתן במסגרתם לפנות.

<פאדיה זידאן: זה משהו שבאמת משתמשים בו.

<פאדיה זידאן: יש זכות, החוק העניק לאזרחים זכות לפנות ולקבל.

עדי קול: אני מנסה לראות איך אנחנו מוצאים פתרון שמגן על האזרחים מבלי שבהכרח הוא מטיל על האזרח הפשוט את האחריות.

עדי קול: לי אין את הזמן לעשות את זה, זה מציק לי, זה מטריד אותי ואני מרגישה שאני פגועה מזה, עדיין אני לא אלך להגיש כתב תביעה.

עדי קול: לכן אני רוצה לשאול ולכן כל השאלות שלנו, האם לרגולטור יש בכל זאת יכולת להתערב כאן ולומר 'אנחנו מגנים עליכם בלקיחת האחריות'.

עדי קול: אני שואלת את השאלה.

<מיטל בשארי: אני מבקשת לחדד.

<מיטל בשארי: אם הרגולטור בעצמו רשם שהגישה למתן שירותים, שהחברה חייבת לחסום אצלה מתן תרומות באמצעות שיחות, כלומר יש אפשרות לדעת מתי זה תרומות ויש את האפשרות לעלות על המספרים האלה.

<מיטל בשארי: אם הרגולטור עצמו הכניס את זה בתוך הטופס למתן שירותים, סימן שיש אפשרות להבחין בינם לבין - - -

עדי קול: את יודעת להגיד למה התכוונתם כשכתבם את זה בטופס?

<דורי צ'יקו: זה מסרון, זה לא קשור.

<מיטל בשארי: יש מספר.

<דורי צ'יקו: במתן תרומות של מסרון יוצא, הגוף שרוצה לקבל את התרומה חייב לעשות איזה שיתוף פעולה עם גוף מסחרי לגבי הכסף שהוא יקבל, לכן הוא יודע את זה והוא יוכל לחסום אותו.

<דורי צ'יקו: במצב של מסרון או שיחה נכנסת אני לא יודע את זה.

עדי קול: סיכום הדיון.

עדי קול: תודה רבה לכל המשתתפים.

עדי קול: ביקשנו כמה מסמכים וכמה פרטים כדי לקיים דיון נוסף.

עדי קול: ביקשנו ממשרד לביטחון פנים, שהיה כאן ויצא, לדווח על מספר התלונות שהוגשו, מספר פניות ומה קרה איתם, האם התקדמו לכדי כתב אישום.

עדי קול: אנחנו מבקשים ממשרד המשפטים לבדוק את הפניות לרשות המשפט והטכנולוגית.

עדי קול: אנחנו מבקשים ממשרד התקשורת לבדוק את האפשרות שלהם באופן רגולטורי, האם יש דרך להגביל את הספקים.

עדי קול: יש דרך טכנולוגית, אבל האם אתם מעוניינים לעשות את זה באיזה שהיא דרך?

עדי קול: הגשנו היום את הצעת החוק, אנחנו נצרף את חבר הכנסת אורי מקלב להצעת החוק שלנו שמבקשת להוסיף את המילה תרומות להצעת החוק.

עדי קול: אנחנו נקווה שמשרד התקשרות יצטרף אלינו ויתמוך בזה.

אורי מקלב: אולי אנחנו נרחיב את זה קצת יותר, נכניס גם את הפוליטי.

עדי קול: תודה רבה לכולם.

עדי קול: הדיון הסתיים.